Angloindisk

Angloindisk er en betegnelse som brukes på mennesker som stammer både fra briter og indere.
Anglo-Indian, Dictionary.com.  
I alminnelighet kom disses britiske forfedre til India for å tjenestegjøre i den koloniale forvaltningen eller hæren. Før India ble selvstendig i 1947 kunne man anse den del av det indiske samfunn som var dominert av engelsk kultur også som angloindisk.

 Begrepet før og nå 
Briter i India i kolonitiden brukte termen Eurasisk om mennesker av både indisk og europeisk avstamming. (cf. George Orwells Burmese Days) I dag brukes termen både om mennesker av europeisk herkomst som har vokst opp i India, men som har europeisk opphav og om mennesker som har både indisk og engelsk opphav. Således har både Pete Best (første trommeslager i The Beatles) og Sebastian Coe (britisk løper og politiker) angloindisk bakgrunn selv om bare sistnevnte har indere i familien (hans mor var halvt indisk) mens førstnevnte var født i India av engelske foreldre som arbeidet der.

 Angloindere i dag 
Det angloindiske samfunn er i dag en distinkt liten minoritet med opphav i India. Det består av mennesker av blandet britisk og indisk herkomst og som har engelsk som morsmål. Termen må ikke forveksles med det lignende indoengelsk; et adjektiv som brukes om litteratur på engelsk skrevet av indiske forfattere.Anthony, Frank. Britain's Betrayal in India: The Story of the Anglo Indian Community. Second Edition. London: The Simon Wallenberg Press, 2007. Pages 18-19, 42, 45.

 Angloindere i India 
I henhold til den indiske konstitusjonen er den angloindiske minoriteten berettiget til representasjon i Lok Sabha. Indias president utnevner etter hvert valg to angloindiske representanter til Lok Sabha.

Artikkel 366(2) i Indias konstitusjon definerer en angloindisk person som "a person whose father or any of whose other male progenitors in the male line is or was of European descent but who is domiciled within the territory of India and is or was born within such territory of parents habitually resident therein and not established there for temporary purposes only"."Constitution of India" "Treaty Bodies Database – Document – State Party Report" United Nations Human Rights Website. April 29, 1996.  

Denne definisjonen omfatter også etterkommere av indere fra de gamle portugisiske koloniene fra Coromandel- og Malabar-kystene, som arbeidet som leiesoldater i det Øst-Indiske Kompaniet og som bragte familiene sine med seg.
See Stark, op. cit. Samtidig inkluderer definisjonen mestiser av portugisisk og indisk herkomst fra Goa og mestiser av indisk-fransk og indisk-hollandsk opphav.Dover, Cedric. Cimmerii or Eurasians and Their Future: An Anglo Indian Heritage Book. London: Simon Wallenberg Press, 2007. Pages 62-63 

 Angloindere utenfor India 
Angloindere dannet en signifikant og liten del av minoritetssamfunnene i India før uavhengigheten, men i dag lever det flere angloindere utenfor India enn i landet. Deres antall i India har gått ned men økt i Storbritannia, Australia, New Zealand, Canada og USA.  Av kjente mennesker med angloindisk bakgrunn kan nevnes balladesangeren Engelbert Humperdinck, Vivien Leigh, Cliff Richard, Boris Karloff (hvis grandtante var den kjente angloindiske forfatterinnen Anna Leonowens), Russel Peters og Norman Douglas Hutchinson. 

 Referanser 


 Det angloindiske samfunn i fiksjon 
Bhowani Junction (roman)
Bhowani Junction (film)

Litteratur
Anthony F "Britain's Betrayal in India: The Story Of The Anglo Indian Community" Simon Wallenberg Press, Amazon Books.
 Chapman, Pat "Taste of the Raj, Hodder & Stoughton, London — ISBN 0340680350 (1997)
Dady D S "Scattered Seeds: The Diaspora of the Anglo-Indians" Pagoda Press
Gabb A "1600-1947 Anglo-Indian Legacy"
Hawes C "Poor Relations: The Making of a Eurasian Community " 
Moore G J "The Anglo Indian Vision"
Stark H A  "Hostages To India: Or The Life Story of the Anglo Indian Race" Simon Wallenberg Press.
Maher, Reginald "These Are The Anglo-Indians" – (An Anglo-Indian Heritage Book) Simon Wallenberg Press
Phillips Z "The Anglo-Indian Australian Story: My Experience.  A collection of Anglo-Indian Migration Heritage Stories"
Bridget White-Kumar "The best of Anglo-Indian Cuisine – A Legacy", "Flavours of the Past", "Anglo-Indian Delicacies", "The Anglo-Indian festive Hamper", "A Collection of Anglo-Indian Roasts, Casseroles and Bakes"

Kategori:Folkeslag
Kategori:India